Diari Oficial de la Generalitat Valenciana


Sumari del DOGV 9111, del 21-06-2021 (2021/5952)

Bases específiques per a la provisió en propietat de places de personal funcionari com a arquitecte o arquitecta tècnics i formació de borsa de treball.
--------------------------------------------------------------------------------------------------------------------------------------------------------

### Dades del document

Número de DOGV
:   9111

Data del DOGV
:   21-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5952


Data del document
:   26-05-2021

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Bases específiques per a la provisió en propietat de places de personal funcionari com a arquitecte o arquitecta tècnics i formació de borsa de treball. [2021/5952]  
Mitjançant el Decret 443125849, de 19 de maig de 2021, de la Regidoria Delegació de Personal, s'ha resolt el següent:  
  
«Primer  
Aprovar les següents bases específiques:  
  
Bases específiques que han de regir el procés de selecció per la provisió en propietat de de places de personal funcionari, arquitecte tècnic (subgrup A2), incloses en l'oferta pública d'ocupació i formació de borsa de treball, pel torn de promoció interna. (Exp. 004-0099/2021)  
  
  
1. Objecte de la convocatòria  
Aquests bases específiques tenen per objecte desenvolupar les previsions fetes en les bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, aprovades mitjançant Decret de data 10 de maig de 2005. Aquestes bases van ser publicades en el Butlletí Oficial de la Província (BOP) de data 15 de juny de 2005, així com en el Diari Oficial de la Generalitat Valenciana (DOGV) de data 22 de juny de 2005 (exp. 4-053/2005).  
  
Des de l'aprovació, aquests bases han estat modificades per tal d'ajustar-les a les normes legals posteriors i a la casuística i pràctica administrativa adequada en les següents ocasions:  
  
Data decret de modificació Expedient Publicació BOPV Publicació DOGV  
25 de juny de 4930 1-238/2007 11 juliol 2007 8 agost 2007  
10 de maig de 7971 2-110/2010 27 maig 2010 26 maig 2010  
31 d'octubre de 3785 7-714/2011 15 novembre 2011 8 novembre 2011  
27 de gener de 8956 6-622/2011 27 febrer 2012 24 febrer 2012  
6 de març de 5984 3-337/2018 5 abril 2018 9 abril 2018  
  
  
Principalment, l'objecte d'aquests bases específiques és regular el procés selectiu per a la provisió en propietat de les places de funcionari, arquitecte tècnic, subgrup A2, incloses en l'oferta d'ocupació pública d'aquest ajuntament.  
Les característiques de la plaça actualment inclosa en l'BZU 5316, són les següents:  
  
Denominació: arquitecte tècnic  
Naturalesa: personal funcionari.  
Grup: equiparat al subgrup A2 (art. 76 TRLEBEP).  
Escala: administració especial.  
Subescala: tècnica.  
Classe: mitjana.  
Categoria: ---.  
Nombre de vacants: una (1 en GRZ 6301; BOP 02.03.2020 i DOGV 09.03.2020).  
Torn de selecció: torn de promoció interna.  
Procediment de selecció: concurs oposició.  
  
En el supòsit de no cobrir la plaça vacant mitjançant el torn de promoció interna, quedarà anul·lada automàticament aquesta convocatòria i es procedirà immediatament a cobrir-la mitjançant el torn lliure. Donat aquest cas, l'Ajuntament aprovarà les corresponents bases que regulen el procés selectiu i tindrà en compte els criteris generals aprovats mitjançant la negociació prèvia que s'ha dut a terme amb els representants sindicals. De la mateixa manera procedirà l'Ajuntament en cas que es produïsquen noves vacants fins a la fi del procés selectiu per increment de places vacants de les mateixes característiques.  
En compliment del Pla d'igualtat entre homes i dones dels empleats al servei d'aquest ajuntament, es declara aquesta convocatòria infrarepresentada a favor del sexe femení, per haver-hi un percentatge inferior de dones en el nombre total del personal tècnic de la Secció d'Arquitectura i Enginyeria en aquest ajuntament.  
Consegüentment amb això, en cas d'empat en la puntuació final dels aspirants, tindrà preferència la persona del sexe femení. La resta de criteris de desempat establerts en les bases generals seran supletoris d'aquest.  
Si escau, es constituirà una borsa de treball seguint les normes i criteris establerts en les bases generals de funcionament i constitució de les borses de treball vigents en el moment de finalització d'aquest procés de selecció.  
  
2. Legislació aplicable  
En tot el que no preveuen aquests bases, s'aplicaran les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions mencionades en les bases generals i altres normes que hi siguen aplicables.  
  
3. Requisits dels aspirants  
Les persones aspirants han de tenir els següents requisits:  
- Estar en possessió del títol universitari d'arquitecte tècnic, grau en Arquitectura Tècnica, grau en Enginyeria d'Edificació, o altre títol equivalent als anteriors, o bé, estar en condicions d'obtindre'ls en la data en què acabe el termini de presentació d'instàncies.  
  
En tot cas, els aspirants han d'aportar l'equivalència per mitjà de certificat expedit a aquest efecte per l'administració competent en cada cas.  
- Estar ocupant plaça en propietat com a funcionari de carrera en l'Ajuntament de Tavernes de la Valldigna i estar enquadrat en el grup professional B, o bé enquadrat en el grup professional C, subgrup C1, en tots dos casos, amb una antiguitat mínima de dos anys com a funcionari de carrera en el grup, subgrup, escala o categoria indicats, en situació de servei actiu o assimilat.  
- Tindre complits setze anys i no superar l'edat màxima de jubilació forçosa.  
- Tenir la nacionalitat espanyola, sense perjudici del que s'estableix a l'article 57 del text refós de la Llei de l'Estatut Bàsic de l'Empleat Públic (TRLEBEP).  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques, ni estar complint la sanció ferma d'ocupació i sou del seu lloc de treball com empleat públic.  
  
4. Pagament dels drets d'examen  
Qui vulga participar en les proves d'accés ha de sol·licitar-ho mitjançant la instància corresponent, amb el pagament dels drets de participació en el procés selectiu, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública, sense que calga incorporar-hi el justificant de pagament, la qual cosa comprovaran d'ofici els serveis municipals.  
El pagament de la taxa de participació en les proves selectives s'ha de fer dins del termini de presentació de sol·licituds. L'aspirant que no pague les taxes, o les pague fora d'eixe termini, serà declarat exclòs de participar en el procés selectiu en les llistes d'aspirants admesos, per entendre que desisteix tàcitament de participar en el procés de selecció.  
  
5. Proves selectives  
El procés selectiu constarà de dues fases: oposició i concurs.  
La fase d'oposició serà prèvia a la valoració de la fase de concurs.  
  
A) Oposició.  
Els exercicis de la fase d'oposició són els següents:  
- Primer exercici: (teoricopràctic). De caràcter obligatori i eliminatori.  
Aquest exercici consistirà en la superació de 2 proves, una de caràcter teòric i l'altra de caràcter pràctic.  
La puntuació màxima a obtenir en aquest exercici serà de 45 punts, i serà necessari per a superar-lo una puntuació igual o superior a 22,50 punts, així com haver obtingut la puntuació mínima per a superar cadascuna de les proves en què consisteix l'exercici.  
1.A) Prova teòrica: obligatòria i eliminatòria. Prova tipus test.  
Consistirà en la realització d'una prova de coneixements referida als continguts del programa temari de les bases, a través d'un qüestionari de 50 preguntes tipus test amb 3 respostes alternatives de les quals sols una serà la resposta correcta.  
El temps de duració de l'exercici serà determinat pel Tribunal immediatament abans de començar l'exercici segons la dificultat de la prova plantejada.  
Les respostes en blanc o incorrectes no penalitzaran ni descomptaran cap puntuació.  
La qualificació d'aquest exercici serà de 0 a 15 punts, i caldrà obtenir-ne un mínim de 5,25 per superar-lo.  
1.B) Prova pràctica: obligatòria i eliminatòria.  
Consistirà a resoldre per escrit o mitjançant treballs pràctics dos supòsits pràctics a triar entre tres supòsits que plantejarà el tribunal immediatament abans del començament de la prova, amb un nivell de dificultat adequat al nivell de les places convocades i relacionat amb les tasques pròpies de la plaça que es convoca i el temari de la convocatòria. Els supòsits plantejats versaran sobre la matèria dels temes enumerats en el temari d'aquesta convocatòria.  
Per a resoldre els supòsits plantejats, s'utilitzarà l'ordinador personal de cada aspirant, amb els programes d'ofimàtica, gestió documental o gestió d'expedients que siguen necessaris. En eixe cas, no es valorarà cap exercici si no està resolt en suport informàtic.  
Igualment, en vista de les característiques de l'exercici proposat, els aspirants podran servir-se en aquesta prova dels textos legals, comentaris doctrinals, llibres de consulta, bases de dades legislatives o de jurisprudència o qualssevol altres publicacions en paper o format digital que puguen utilitzar normalment en l'exercici del seu treball.  
Aquesta prova serà avaluada entre 0 i 30 punts, i seran eliminats els aspirants que no obtinguen una puntuació mínima de 10,50 punts.  
  
- Segon exercici: (valencià) De caràcter obligatori i no eliminatori.  
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Aquesta prova serà escrita i consistirà en la redacció d'un text proposat pel tribunal qualificador que tindrà relació amb les tasques pròpies de la plaça convocada.  
Els exercicis escrits de redacció es valoraran mitjançant els següents criteris:  
Valoració gramatical (crèdit de punts: 11,250)  
Descomptaran 0,375 punts: errors en accents, dièresis, apostrofacions, contraccions, majúscules, errors de puntuació greus (que afecten la comprensió) o repetitius, etc.  
Descomptaran 0,495 punts: faltes d'ortografia (excepte les valorades en l'apartat anterior), de morfosintaxi i de lèxic.  
- Com que hi ha limitació de text, la repetició d'un error comptarà tantes voltes com s'haja produït.  
Adequació (crèdit de punts: 3,750)  
- Es valorarà que la redacció s'ajuste al que es demana.  
- Es valoraran els recursos lingüístics emprats.  
- Si en la primera part es perden tots els crèdits, la segona no es valorarà.  
- Es penalitzarà superar el màxim de paraules escrites. Es descomptaran 0,03 punts per cada paraula que supere el màxim establert.  
Aquest exercici es qualificarà de 0 a 15 punts.  
  
B) Concurs:  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.  
Els mèrits dels aspirants s'han d'enumerar juntament amb la sol·licitud de participació en les proves selectives, i han d'estar referits únicament als mèrits que els aspirants tenen fins a la data de finalització del termini de presentació de sol·licitud de participació en les proves selectives.  
Amb independència del que disposen les bases generals que hi siguen aplicables, per no contradir el que determinen aquestes bases específiques, els documents acreditatius dels mèrits de la fase d'oposició els presentaran únicament els aspirants que han superat la fase d'oposició.  
A aquest efecte, una vegada finalitzat l'últim exercici eliminatori de la fase d'oposició, juntament amb la publicació de l'anunci de les puntuacions corresponents, als aspirants que continuen en el procediment selectiu per haver superat els exercicis eliminatoris se'ls donarà un termini de 5 dies per a aportar els originals o la còpia compulsada dels mèrits enumerats juntament amb la sol·licitud de participació en les proves selectives. En les dependències del Registre d'aquest ajuntament es farà l'arreplega, registre, comprovació i compulsa dels mèrits declarats en el moment de presentació de la sol·licitud d'admissió en el procés i participació en les proves selectives.  
  
Sols es valoraran en la fase de concurs els mèrits degudament acreditats que es corresponguen amb els mèrits enumerats juntament amb la sol·licitud abans esmentada, que es presenten dins del termini de 5 dies abans esmentat, tot això sense perjudici de l'esmena o aclariment d'algun mèrit que siga requerida pel tribunal.  
Els mèrits que es valoren en la fase de concurs són els següents:  
a) Antiguitat: Temps de prestació de serveis professionals com a funcionari o contractat laboral en qualsevol administració pública en qualsevol categoria.  
b) Experiència en la categoria de la plaça que es convoca: Temps de prestació de serveis en places de la mateixa categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
c) Experiència en llocs superiors als de la categoria de la plaça que es convoca: Temps de prestació de serveis en places de superior categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
d) Participació en altres proves selectives a places a les que es promociona: Per la superació de tot o part de processos selectius anteriors, siga en propietat o per a formació d'una borsa de treball de places de la mateixa categoria i naturalesa a la convocada.  
e) Titulacions complementàries: es valorarà estar en possessió de les titulacions que s'indiquen seguidament que siguen diferents de les que es presenta com a requisit d'accés. Sols es valorarà la titulació superior acreditada.  
f) Coneixements de valencià: únicament seran avaluables els certificats expedits per la Junta Qualificadora de Coneixements de Valencià, Escola Oficial d'Idiomes, universitats o altre organismes oficials amb la deguda acreditació de l'equivalència.  
g) Altres mèrits: Es valorarà de forma separada aquest apartat atenent als següents criteris:  
1. Treballs per compte propi o aliè com a arquitecte tècnic, aparellador o enginyer d'edificació.  
2. Coneixement de llengües o idiomes comunitàries.  
3. Diversitat funcional.  
h) Cursos: es valorarà l'assistència i/o aprofitament a cursos amb certificat acreditatiu, sempre que tinguen una relació estreta amb les activitats, coneixements i/o experiència pròpies de les places convocades, i estiga reflectida de manera expressa la seua duració en hores lectives. Igualment, en compliment del Pla d'Igualtat es valorarà la formació en matèria de gènere i igualtat.  
  
Mèrits a valorar Puntuació màxima Valoració  
a) Antiguitat 5 punts 0,025 punts per cada mes de serveis com a funcionari o contractat laboral en qualsevol administració pública en qualsevol categoria  
b) Experiència en la categoria de la plaça convocada 8,75 punts 0,25 punts per cada mes de serveis en places de la mateixa categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
  
c) Experiència en llocs superiors 3,75 punts 0,10 punts per cada mes de serveis en places de superior categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
  
d) Participació en altres proves selectives a places a les que es promociona 5 punts Per haver superat en altra ocasió tot el procés selectiu en propietat: 5,00 punts  
  
Per haver superat el 1r exercici d'un procés selectiu en propietat o tot el procés selectiu per la formació d'una borsa de treball: 2,5 punts  
e) Titulacions diferents de les que es presenta com a requisit d'accés 5 punts Diplomatura: 4,375 punts  
Grau universitari, llicenciat, màster universitari, doctorat: 5,00 punts  
f) Valencià 5 punts Oral / Nivell A2 del MCER: 1,25 punts  
Elemental / Nivell B1 del MCER: 2,50 punts  
- -- / Nivell B2 del MCER: 3,125 punts  
Mitjà / Nivell C1 del MCER: 3,75 punts  
Llenguatge administratiu / sense equivalència del MCER: 4,375 punts Superior / Nivell C2 del MCER: 5,00 punts  
Es comptarà el certificat superior acreditat.  
g) Altres mèrits 2,5 punts 1. Treball per compte propi o alié com a arquitecte tècnic, aparellador o enginyer d'edificació.  
Per cada mes complet de treball 0,02 punts fins a un màxim de 0,60 punts.  
2 Coneixement de llengües reconegudes en l'àmbit comunitari (màxim 1,50 punts):  
Es valoraran cada nivell del marc europeu segons la següent taula d'equivalències:  
Nivell Bàsic = Nivell A2 del MCER 0,50 punts  
Nivell Intermedi = Nivell B1 del MCER 0.75 punts  
Nivell Avançat = Nivell B2 del MCER 1,00 punts  
Nivell C1 = Nivell C1 del MCER 1,25 punts  
Nivell C2 = Nivell C2 del MCER 1,50 punts  
Es comptarà el certificat superior de cada llengua acreditada.  
3. Diversitat funcional (màxim 0,60 punts):  
Diversitat superior al 33 % 0,30 punts.  
Diversitat superior al 66 % 0,60 punts.  
h) Cursos 5 punts 0,0625 punts per hora de curs o acció formativa.  
Puntuació màxima 40 punts 40 % del total possible (60 oposició - 40 concurs)  
  
  
Acreditacions: per a valorar els mèrits referits han d'acreditar-se en la forma que a continuació es detalla:  
Els apartats a, b i c, s'acreditarà mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
  
d) Participació en altres proves selectives a places a les quals es promociona: mitjançant certificat expedit per l'òrgan competent de l'administració en el que es facen constar el detall de l'apartat de les bases que regulen els exercicis de la convocatòria, i si fa el cas, el concurs de mèrits, proves selectives realitzades per l'aspirant i puntuació en cada exercici realitzat, així com la naturalesa de les proves selectives per tal d'acreditar si es tracta de proves selectives per a la provisió en propietat o contractació laboral indefinida, o si pel contrari es tracta de proves selectives per tal de formar borses de treball.  
e) Titulacions: mitjançant l'aportació d'original o còpia degudament compulsada o electrònica autèntica del títol expedit per l'organisme públic competent.  
f) Coneixements de valencià: mitjançant l'aportació de l'original o còpia degudament compulsada o electrònica autèntica del títol expedit per la Junta Qualificadora de Coneixements de Valencià o altres organismes oficials, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
g) Altres mèrits:  
1. Treball per compte propi o alié com a arquitecte tècnic, aparellador o enginyer d'edificació: còpia del contracte de treball o altre document acreditatiu, tots dos acompanyats del document de temps i períodes de cotitzacions a la seguretat social en el grup de cotització 02 o 01.  
  
2. Coneixement de llengües comunitàries: els idiomes comunitaris s'acreditaran mitjançant certificat de coneixements de l'Escola Oficial d'Idiomes i/o universitats, o títols equivalents degudament acreditada aquesta circumstància per l'aspirant.  
3. Diversitat funcional: certificat emés per l'organisme competent en el qual s'acredite el grau de diversitat funcional.  
h) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei orgànica 8/1985, de 13 de juliol, reguladora del dret a l'educació, quan hagen sigut homologats pels instituts o escoles oficials de formació de funcionaris o per la universitat, o estiguen inclosos dins del marc dels plans de formació contínua de les administracions públiques. No es podran valorar ni es tindran en compte els cursos que no expressen la duració en hores lectives.  
  
  
6. Programa de temes  
Matèries comunes  
Tema 1. La Constitució Espanyola de 1978. Principis generals. Drets i deures fonamentals dels espanyols. La seua protecció. El recurs d'empara. El Defensor del Poble. La Corona en la Constitució Espanyola. Les Corts Generals. El Tribunal Constitucional.  
Tema 2. El Govern i l'Administració, Relacions entre el Govern i les Corts Generals. El poder judicial. Regulació constitucional de la justícia. El Consell General del Poder Judicial.  
Tema 3. Organització territorial de l'Estat. Els Estatuts d'Autonomia. El seu significat. Especial referència a l'Estatut d'Autonomia de la Comunitat Valenciana: Principis generals i la seua organització.  
Tema 4. Fonts del dret públic. La Llei: concepte, caràcters, classes. Normes del Govern amb força de Llei. El Reglament: les seues classes. Altres fonts del dret administratiu. Els tractats internacionals.  
  
Tema 5. Principis generals del procediment administratiu. Normes reguladores. Fases del procediment administratiu. Terminació del procediment: el règim del silenci administratiu. El desistiment, la renúncia, la caducitat. L'execució forçosa dels actes administratius.  
  
Tema 6. Els recursos administratius. Classes: recurs d'alçada, recurs de reposició i recurs de revisió. El recurs contenciós administratiu.  
  
Tema 7. Règim local espanyol. Principis constitucionals. La Província en el règim local. Organització provincial. Competències.  
Tema 8. El Municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències. Municipis de gran població.  
Tema 9. Personal al servei de l'Administració Local. La funció pública local i la seua organització. Drets i deures dels empleats públics locals. Carrera administrativa i retribucions. Incompatibilitats. Règim disciplinari.  
Tema 10. Els contractes en les administracions locals: principis generals i especialitats en relació amb el règim general de la contractació de les administracions públiques. Les atribucions dels òrgans de les Corporacions Locals en matèria de contractació. Extinció dels contractes, garanties i responsabilitat.  
Tema 11. Les formes d'activitat de les Entitats Locals. La intervenció administrativa en l'activitat privada. El servei públic en l'esfera local. Les subvencions.  
Tema 12. Els Pressupostos Locals: concepte, principis i estructura.  
  
  
Matèries específiques  
Tema 13. L'ordenació del Territori. Conceptes generals. El Model territorial. Els instruments d'Ordenació del Territori.  
Tema 14. Marc legal en matèria de sòl i urbanisme: Reial decret legislatiu 7/2015, de 30 d'octubre, pel qual s'aprova el text refós de la Llei de Sòl i Rehabilitació Urbana: Antecedents. Principis generals. La renovació urbana en la LOTUP  
Tema 15. Marc legal en matèria de sòl i urbanisme: Llei 1/2019, de 5 de febrer, de la Generalitat, de modificació de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana: principis generals.  
Tema 16. Instruments de planejament urbanístic i territorial d'àmbit municipal. El pla general estructural i els plans d'ordenació detallada. Programes de reforma Interior. Plans parcials. Estudis de detall. Catàlegs i plans especials.  
Tema 17. Estàndards funcionals i de qualitat de les dotacions públiques. Condicions funcionals i dimensionals de la xarxa viària. Condicions funcionals i dimensionals de les zones verdes públiques. Reserves de sòl dotacional de la xarxa secundària.  
Tema 18. La gestió urbanística. Conceptes generals de Gestió. Els règims d'actuació i de gestió. Instruments de Gestió Urbanística.  
  
Tema 19 El programa d'actuació integrada: Funció. Àmbit. Objectius legals del Programa d'Actuació Integrada. Contingut documental. Alternativa tècnica i la Proposició jurídica-econòmica  
Tema 20. Procediment de la gestió urbanística. Execució dels Programes d'Actuació Integrada: Disposicions generals. Modificacions del programa d'Actuació Integrada. Retaxació de Càrregues dels Programes d'Actuació Integrada.  
Tema 21. El programa d'actuació aïllada: Iniciativa. Contingut documental. Règim de terrenys subjectes a una actuació aïllada. Condició de solar: Adquisició i pèrdua. Regiment d'edificació de solars.  
  
Tema 22. La Reparcel·lació. Conceptes generals. Finalitat i classes de reparcel·lacions. Contingut documental. Tramitació administrativa.  
Tema 23. L'Expropiació. Concepte i elements. Procediment Ordinari. Les indemnitzacions i el dret de reversió. L'expropiació per via d'urgència i especials.  
Tema 24. Reglament de Valoracions. Conceptes generals i criteris legals. Valoració del sòl en situació rural.  
Tema 25. Reglament de Valoracions: Valoració de sòl en situació urbanitzat. Valoració de construccions  
Tema 26. El projecte d'urbanització. Contingut documental dels projectes d'urbanització en l'àmbit de la LOTUP. Consideracions sobre l'execució, inspecció i control de les obres d'urbanització. Activitats bàsiques de les obres d'urbanització: Comprovació del replantejament. Moviment de terres i formació de l'esplanada.  
Tema 27 Obres d'urbanització: La construcció del clavegueram i dels encreuaments de calçades. La subbase granular. Rastells, encintats i rigoles. Pavimentació. Acabats, senyalització i jardineria.  
Tema 28. Ordre VIV/561/2010, d'1 de febrer, per la qual es desenvolupa el document tècnic de condicions bàsiques d'accessibilitat i no discriminació per a l'accés i utilització dels espais públics urbanitzats: Disposicions generals. Accessibilitat en l'entorn urbà. Accessibilitat en l'entorn edificat.  
Tema 29. Intervenció administrativa en l'edificació i l'ús del sòl. Actes subjectes a llicència i declaracions responsables. Competència i procediment per a la concessió de llicències urbanístiques. Especial referència a la subrogació i la concessió de llicències per silenci administratiu positiu.  
Tema 30 Deure urbanístic de conservació. Ordres d'execució: Límits. Registre municipal de Solars i Edificis a rehabilitar. Decret 151/2009, de 2 d'octubre, del Consell, exigències bàsiques de disseny i qualitat en edificis d'habitatges i allotjaments. Cèdula d'habitabilitat: procediment d'expedició.  
Tema 31. El Sòl No urbanitzable. Zonificació segons la LOTUP. Regularització d'habitatges en sòl no urbanitzable.  
Tema 32. El PGOU de Tavernes de la Valldigna. Classificació i zonificació del sòl. El sòl urbà en el PGOU de Tavernes: urbanitzacions de Tavernes. Dotacions municipals. Infraestructures i serveis urbanístics existents.  
Tema 33. El Catàleg de Béns i Espais Protegits. Delimitació d'entorns patrimonials de protecció de Tavernes: Entorns BIC i NHT-BRL. Afeccions arqueològiques.  
Tema 34. La Contractació pública. Llei 9/2017, de 8 de novembre, de Contractes del Sector Públic. Objecte i àmbit d'aplicació. Delimitació dels tipus contractuals. Fase de preparació del contracte. Expedient de contractació. Licitació i adjudicació.  
Tema 35. Llei 9/2017, de 8 de novembre, de Contractes del Sector Públic: El projecte d'obres d'edificació pública: Contingut del projecte d'obra. La classificació de les obres. La classificació del contractista. L'acta de replantejament del projecte.  
Tema 36. Llei 9/2017, de 8 de novembre, de Contractes del Sector Públic: El projecte d'obres d'edificació pública: Documents i annexos a la memòria descriptiva i constructiva del projecte d'edificació pública. Els plecs de condicions.  
Tema 37. Llei 9/2017, de 8 de novembre, de Contractes del Sector Públic: El projecte d'obres d'edificació pública: Documentació gràfica. Sistema d'informació territorial: Aplicacions informàtiques en gestió de la informació en el terme municipal de Tavernes mitjançant eines SIG. Consultes, anàlisis i Informes.  
Tema 38. El pressupost del projecte d'obres: Objecte, pressupost base de licitació, valor estimat, preu del contracte i la seua revisió. Pressupost d'inversió. Càlcul dels preus. Quadres de preus. El mesurament en les obres. Obres defectuoses. La modificació d'un projecte: Preus contradictoris. La revisió de preus i les certificacions d'obra.  
  
Tema 39. Les obres públiques en general. Actuacions. Organització tècnica i legal. Procediment tècnic administratiu general. La direcció d'obra: estructura orgànica funcional, acta de comprovació de replantejament. El pla d'obra. Optimització i camins crítics, rendiments, diagrames de Gannt, sistemes PERT i altres condicions significatives sobre el mateix.  
Tema 40 Llei 9/2017, de 8 de novembre, de Contractes del Sector Públic. El contracte d'obres: modificació, compliment i resolució. L'acta de recepció. La garantia de les obres. Extinció del contracte d'obres. Causes i efectes d'aquests. Especial referència a l'incompliment del contractista. Recepció i liquidació de les obres.  
Tema 41. Reial decret 1627/1997, de 24 d'octubre, pel qual s'estableixen disposicions mínimes de seguretat i de salut en les obres de construcció. Estudi i Estudi bàsic de seguretat i salut: Contingut. Pla de Seguretat i Salut. Coordinador de seguretat i salut.  
Tema 42. La Legislació sobre Prevenció de Riscos Laborals: Gestió en obres sense projecte: Documentació i Coordinació de Seguretat i Salut.  
Tema 43. Llei 22/2011, de 28 de juliol, de residus i sòls contaminats, pel qual es regula la producció i gestió dels residus de construcció i demolició. Classificació dels residus. Obligacions del productor i del posseïdor del residu. Contingut del Pla de gestió de residus.  
  
Tema 44. Llei 9/2017, de 8 de novembre, de Contractes del Sector Públic: El contracte de serveis i subministrament: Contingut i límits. Execució, responsabilitat del contractista i compliment. Causes i efectes de la resolució.  
Tema 45. Disseny urbà i urbanisme sostenible. Disseny i distribució de la secció viària: Elements i particularitats a considerar. Paràmetres de disseny en planta i perfil longitudinal. Implantació i coordinació dels serveis públics.  
Tema 46. Procediments administratius amb incidència en la intervenció en via pública. Llicències d'obra des del punt de vista de la urbanització.  
Tema 47. Organització i gestió del manteniment i conservació de vies públiques urbanes i obres de pas. Operacions normals i operacions extraordinàries. Principals actuacions a realitzar. Organització dels treballs, desviaments, programació i senyalització.  
Tema 48. La xarxa de proveïment d'aigua potable: Elements principals. Estimació de la demanda. Tipologies de xarxes de distribució. Sectorització i eficiència energètica. Xarxes de distribució urbana d'aigua potable: Recomanacions de disseny. Criteris de dimensionament de la xarxa de distribució. Elements principals. Assajos a realitzar a la xarxa de proveïment.  
Tema 49. Característiques generals de la xarxa de sanejament urbana: Tipologies. Estructura de la xarxa. Disseny de les xarxes de sanejament. Traçat. Dimensionament. Xarxes de sanejament urbanes: Característiques bàsiques dels elements que integren la xarxa. Escomeses. Assajos per a la recepció de la xarxa.  
Tema 50. La sostenibilitat i qualitat ambiental en l'edificació. Consideracions generales i conceptes previs: Cicle de la Vida i manteniment. Protocols de manteniment i gestió de vida útil.  
Tema 51. El manteniment dels edificis i vies públiques: la gestió del cicle de la vida des del solar a l'execució de l'obra. L'edifici en funcionament. L'ús i manteniment. Sistema de control de Servei.  
  
Tema 52. La gestió del cicle de la vida: El final de la vida. L'enderrocament i el pla de gestió de residus.  
Tema 53. L'organització municipal de l'ajuntament de Tavernes de la Valldigna. L'organigrama dels seus òrgans unipersonals i col·legiats.  
  
Tema 54. El terme municipal de Tavernes de la Valldigna. Característiques físiques generals, límits, partides, camins, vies veïnals. Toponímia i llista de carrers del nucli urbà de la ciutat i de la platja.  
Tema 55. El model Territorial del Municipi de Tavernes de la Valldigna. Subsistemes Territorials: el medi físic, el sistema d'assentaments, els sistemes de connexions, estructura productiva i marc institucional.  
  
Tema 56. Història del municipi de Tavernes de la Valldigna. Principals equipaments i infraestructures municipals de caràcter dotacional. Indústria i Sector Terciari. El turisme a Tavernes de la Valldigna. Costums i tradicions. Festes a Tavernes.  
Tema 57. Ordenances i reglaments de l'Ajuntament de Tavernes de la Valldigna. Especial referència als següents:  
Reglament orgànic municipal.  
Reglament d'actuació preferencial del valencià.  
Reglament de participació ciutadana.  
Reglament de funcionament de la Taula de Mobilitat, Espai públic i Trànsit  
Ordenança municipal de transparència, accés a la informació pública i reutilització.  
Ordenança reguladora de l'administració electrònica.  
Tema 58. Ordenances i reglaments de l'Ajuntament de Tavernes de la Valldigna. Especial referència als següents:  
Ordenança municipal reguladora del servei de policia rural  
Ordenança reguladora de la concessió de llicències per a l'entrada i eixida de vehicles a través de les voreres, càrrega i descàrrega.  
Ordenança reguladora de l'ocupació del domini públic municipal mitjançant taules, cadires i altres elements auxiliars.  
Tema 59. Ordenances i reglaments de l'Ajuntament de Tavernes de la Valldigna. Especial referència als següents:  
Normativa reguladora del servei de recollida de residus en la xarxa global d'ecoparcs (Consorci de Residus)  
Ordenança de sanejament d'aigües residuals  
Ordenança municipal de netedat urbana i residus.  
Ordenança municipal per a l'estalvi d'aigua  
Ordenança reguladora del servei municipal d'abastiment domiciliari d'aigua potable.  
Ordenança municipal sobre antenes de telefonia, ràdio i televisió  
Ordenança municipal sobre prevenció de la contaminació acústica (protecció de sorolls i vibracions)  
Tema 60. Legislació per la igualtat efectiva de dones i homes i per a promoure la conciliació de la vida familiar i laboral de les persones treballadores. Pla d'igualtat per a empleades i empleats de l'Ajuntament.  
  
Segon  
Publicar aquests bases en el tauler electrònic d'edictes municipal, en el Butlletí Oficial de la Província de València, Diari Oficial de la Generalitat Valenciana i la pàgina web de l'Ajuntament de Tavernes de la Valldigna (www.tavernes.es).  
  
Tercer  
Igualment, significar que aquest acte, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra aquest acte es poden interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, s'ha de fer davant de l'òrgan municipal que va dictar l'acte en el termini d'un mes comptador des de l'endemà del dia que va tenir lloc la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
- En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València, en els terminis següents:  
- Dos mesos comptats des de l'endemà de la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
Tot això sense perjudici que es faça ús de qualsevol altra acció o recurs que s'estime convenient en defensa dels drets dels interessats».  
  
  
La qual cosa es fa pública per a coneixement general.  
  
Tavernes de la Valldigna, 26 de maig de 2021.- El cap de l'activitat de Recursos Humans i Gestió de Personal: Valentín Vercher Manclús.